Nhar il-Gimgħa 29 ta' Awwissu 2014 fis-7.30pm f' waħda mis-swali tal-Ministeru għal Għawdex ser issir Serata letterarja li fiha għadd ta' kittieba Għawdxin, fosthom Joe Camilleri, Dun Gorg Mercieca, Charles Bezzina, l-Avukat Alfred Grech, Ganninu Cremona, Joe W Psaila, Patri Remiġ Galea Kapuċċin (nawgurawlu minn qalbna għax dawn il-jiem qed jagħlaq 50 sena saċerdot), Anton F Attard, ser jaqraw siltiet mix-xogħlijiet tagħhom. Se jinqara wkoll feature letterarju tal-Kav Joe M Attard, li qed jieħu din l-inizjattiva, dwar il-'Bajjiet Għawdxin fil-Poeżija'. Jieħdu sehem Antoinette Grech, M'Louise Attard u Maria Schembri. Iżewqu s-serata l-pjanista u kantanta Mariella Cefai Spiteri, u s-sopran Rosebelle Pavia. Wara l-kittieba Għawdxin jkollhom il-ħin jitkellmu ma' dawk li jattendu waqt li jieħdu 'drink' flimkien (grazzi lill-Ministeru għal Għawdex). Jippresiedi l-Onor Ministru għal Għawdex l-Avukat Anton Refalo. Dawk kollha li għandhom għal qalbhom il-Letteratura Maltija huma mistiedna jattendu. emarjos@hotmail.com
Serata Muziko Letterarja fil-Ministeru għal Għawdex